CELEX: 32014D0162
Language: lt
Date: 1394496000000
Title: 2014 m. kovo 11 d. Tarybos sprendimas 2014/162/ES, kuriuo iš dalies keičiamas Sprendimas 2004/162/EB, kiek tai susiję su jo taikymu Majotui nuo 2014 m. sausio 1 d.

25.3.2014   
            
            
               LT
            
            
               Europos Sąjungos oficialusis leidinys
            
            
               L 89/3
            
         
      TARYBOS SPRENDIMAS 2014/162/ES
   2014 m. kovo 11 d.
   kuriuo iš dalies keičiamas Sprendimas 2004/162/EB, kiek tai susiję su jo taikymu Majotui nuo 2014 m. sausio 1 d.
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 349 straipsnį,
   atsižvelgdama į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   atsižvelgdama į Europos Parlamento nuomonę (1),
   laikydamasi specialios teisėkūros procedūros,
   kadangi:
   
               (1)
            
            
               Tarybos sprendimu 2004/162/EB (2) Prancūzijos valdžios institucijoms leidžiama netaikyti mokesčio už naudojimąsi doku arba sumažinti tokį mokestį to sprendimo priede išvardytiems produktams, kurie yra pagaminami vietoje atokiausiuose Prancūzijos regionuose. Toks atleidimas nuo mokesčio ar jo sumažinimas yra konkrečios priemonės, kuriomis siekiama kompensuoti atokiausiems regionams tenkančius specialius suvaržymus, dėl kurių padidėja vietos įmonių gamybos sąnaudos ir jų produktams tampa sunku konkuruoti su tokiais pačiais iš žemyninės Prancūzijos ir kitų valstybių narių importuojamais produktais. Majoto padėtis yra tokia pati, kaip ir kitų atokiausių Prancūzijos regionų;
            
         
               (2)
            
            
               remiantis Europos Vadovų Tarybos sprendimu 2012/419/ES (3), nuo 2014 m. sausio 1 d. Majotas tapo atokiausiu regionu, kaip apibrėžta Sutarties dėl Europos Sąjungos veikimo (toliau – SESV) 349 straipsnyje. Todėl nuo tos dienos Majotui turėtų būti taikoma Sąjungos teisė;
            
         
               (3)
            
            
               Prancūzijos valdžios institucijos paprašė, kad nuo 2014 m. sausio 1 d. Majotui būtų taikomas Sprendimas 2004/162/EB, ir pateikė produktų, kuriems jos norėtų taikyti diferencijuotą apmokestinimą atsižvelgiant į tai, ar produktai pagaminti vietoje, ar ne, sąrašą;
            
         
               (4)
            
            
               šiuo sprendimu Prancūzijos valdžios institucijoms turėtų būti leista taikyti diferencijuotą mokestinę tvarką produktams, kurių atžvilgiu jos pateikė įrodymus, kad, pirma, tokie produktai gaminami vietoje; antra, įvežama daug prekių (taip pat iš žemyninės Prancūzijos ir kitų valstybių narių), todėl gali būti trukdoma tęsti vietos gamybą; trečia, vietos produktų gamybos sąnaudos yra didesnės, palyginti su iš išorės įvežamais produktais, todėl vietos produktai pabrangsta ir taip kenkiama vietoje gaminamų produktų konkurencingumui. Leidžiamas mokesčio tarifo skirtumas neturėtų būti didesnis už įrodytas didesnes gamybos sąnaudas. Tų principų taikymas ir Majoto kaip naujo atokiausio regiono specifinė socialinės ir ekonominės struktūros padėtis, kurią sunkina visiškai tokie patys specialūs suvaržymai, dėl kurių Sprendime 2004/162/EB kitiems atokiausiems Prancūzijos regionams buvo nustatyta nukrypti leidžianti nuostata pagal SESV 349 straipsnį, pateisina siūlomas specialias priemones Majotui neviršijant to, kas būtina, ir nesuteikiant nepagrįsto pranašumo vietos produkcijai šiame naujame atokiausiame regione;
            
         
               (5)
            
            
               produktai, dėl kurių Prancūzijos valdžios institucijos pateikė šių trijų rūšių įrodymus, yra išvardyti Tarybos sprendimo 2004/162/EB priedo A, B ir C dalyse. Atitinkami produktai, išvardyti to priedo A dalyje (leidžiamas mokesčio tarifo skirtumas – 10 procentinių punktų), yra pipirai (0904 11 ir 0904 12 produktai (4)), vanilė (0905 produktas), šokoladas (1806 produktas), tam tikri produktai iš plastikų (3925 10 10, 3925 90 80, 3926 90 90 ir 3926 90 97 produktai), plytos (6901 ir 6902 produktai) ir dirbtiniaic dantys (9021 21 90 produktas);
            
         
               (6)
            
            
               atitinkami produktai, išvardyti priedo B dalyje (leidžiamas mokesčio tarifo skirtumas – 20 procentinių punktų), yra žuvys (0301, 0302, 0303, 0304 ir 0305 produktai), tam tikri medienos gaminiai (4407, 4409, 4414, 4418, 4419, 4420 ir 4421 produktai), tam tikri dirbiniai iš popieriaus arba kartono (4819 ir 4821 produktai), tam tikri spaudos ir leidybos sektoriaus gaminiai (4902, 4909, 4910 ir 4911 produktai), tam tikri plokščiojo stiklo produktai (7003 ir 7005 produktai), tam tikri produktai iš geležies (7210, 7301, 7312, 7314, 9406 00 31 ir 9406 00 38 produktai), tam tikri aliumininiai produktai (7606, 7610 10 ir 8310 produktai) ir tam tikri sėdimieji baldai (9401 69, 9401 90 30 ir 9403 40 produktai);
            
         
               (7)
            
            
               atitinkami produktai, išvardyti priedo C dalyje (leidžiamas mokesčio tarifo skirtumas – 30 procentinių punktų), yra pienas ir pieno produktai (0401, 0403 ir 0406 produktai), tam tikri gaminiai iš mėsos (1601 ir 1602 produktai), tam tikri duonos ir konditerijos produktai (1901 ir 1905 produktai), valgomieji ledai (2105 produktas), mineraliniai ir gazuotieji vandenys (2201 ir 2202 produktai), alus (2203 produktas), kvapiųjų kanangų (ylang-ylang) aliejai (3301 29 11 ir 3301 29 31 produktai), muilas ir plovikliai (3401 ir 3402 produktai) ir akytos gumos čiužiniai (9404 29 90 produktas);
            
         
               (8)
            
            
               todėl Sprendimas 2004/162/EB turėtų būti atitinkamai iš dalies pakeistas;
            
         
               (9)
            
            
               atsižvelgiant į skubų poreikį, kad Majotas, kaip naujas atokiausias regionas, kuo greičiau galėtų naudotis šiuo sprendimu nustatytomis nukrypti leidžiančiomis nuostatomis, turėtų būti taikoma Protokolo Nr. 1, pridėto prie Europos Sąjungos sutarties ir SESV, dėl nacionalinių parlamentų vaidmens Europos Sąjungoje 4 straipsnyje nustatyto aštuonių savaičių laikotarpio išimtis;
            
         
               (10)
            
            
               kadangi 2014 m. sausio 1 d. Majotas tapo atokiausiu regionu ir siekiant išvengti bet kokio teisinio netikrumo, būtina, kad šis sprendimas būtų taikomas nuo 2014 m. sausio 1 d.,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2004/162/EB iš dalies keičiamas taip:
   
               1)
            
            
               1 straipsnio 1 dalies pirma pastraipa pakeičiama taip:
               „Nukrypstant nuo Sutarties dėl Europos Sąjungos (toliau – SESV) veikimo 28, 30 ir 110 straipsnių, Prancūzijos institucijoms iki 2014 m. liepos 1 d. suteikiama teisė netaikyti mokesčio už naudojimąsi doku arba sumažinti tokį mokestį priede išvardytiems produktams, kurie yra pagaminami vietoje Gvadelupoje, Gvianoje, Martinikoje, Majote ir Reunjone, kurie yra atokiausi regionai, kaip apibrėžta SESV 349 straipsnyje.“.
            
         
               2)
            
            
               priedas iš dalies keičiamas taip:
               
                           a)
                        
                        
                           A dalis papildoma šiuo punktu:
                           
                                       „5.
                                    
                                    
                                       – Majotas kaip atokiausias regionas
                                       0904 11, 0904 12, 0905, 1806, 3925 10 00, 3925 90 80, 3926 90 90, 3926 90 97, 6901, 6902, 9021 21 90.“;
                                    
                                 
                     
                           b)
                        
                        
                           B dalis papildoma šiuo punktu:
                           
                                       „5.
                                    
                                    
                                       – Majotas kaip atokiausias regionas
                                       0301, 0302, 0303, 0304, 0305, 4407, 4409, 4414, 4418, 4419, 4420, 4421, 4819, 4821, 4902, 4909, 4910, 4911, 7003, 7005, 7210, 7301, 7312, 7314, 7606, 7610 10, 8310, 9401 69, 9401 90 30, 9403 40, 9406 00 31, 9406 00 38.“;
                                    
                                 
                     
                           c)
                        
                        
                           C dalis papildoma šiuo punktu:
                           
                                       „5.
                                    
                                    
                                       – Majotas kaip atokiausias regionas
                                       0401, 0403, 0406, 1601, 1602, 1901, 1905, 2105, 2201, 2202, 2203, 3301 29 11, 3301 29 31, 3401, 3402, 9404 29 90.“
                                    
                                 
                     
         2 straipsnis
   Šis sprendimas įsigalioja jo priėmimo dieną.
   Jis taikomas nuo 2014 m. sausio 1 d.
   3 straipsnis
   Šis sprendimas skirtas Prancūzijos Respublikai.
   
      Priimta Briuselyje 2014 m. kovo 11 d.
      
         
            Tarybos vardu
         
         
            Pirmininkas
         
         G. STOURNARAS
         
      
   
   
      (1)  2014 m. vasario 24 d. Europos Parlamento nuomonė.
   
      (2)  2004 m. vasario 10 d. Tarybos sprendimas 2004/162/EB dėl mokesčio už naudojimąsi doku Prancūzijos užjūrio departamentuose ir pratęsiantis Sprendimo 89/688/EEB galiojimo laiką (OL L 52, 2004 2 21, p. 64).
   
      (3)  2012 m. liepos 11 d. Europos Vadovų Tarybos sprendimas 2012/419/ES, kuriuo iš dalies keičiamas Majoto statusas Europos Sąjungos atžvilgiu (OL L 204, 2012 7 31, p. 131).
   
      (4)  Pagal Bendrojo muitų tarifo nomenklatūros klasifikaciją.